67. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 411 της 20 Σεπτ./6 Οκτ. 1993 (ΦΕΚ Α' 175) Λήψη μέτρων για εκτέλεση του Κανονισμού 1588/90/ΕΥΡΑΤΟΜ, ΕΟΚ που αφορά στη διαβίβαση στοιχείων προς τη Στατιστική Υπηρεσία των Ευρωπαϊκών Κοινοτήτων. Έχοντας υπόψη: 1.Τις διατάξεις του άρθρ. 4 του Νόμ. 1338/83 "εφαρμογή του Κοινοτικού Δικαίου (ΦΕΚ 34/Α'), όπως αντικαταστάθηκε με το άρθρ. 6 του Νόμ. 1440/84 "περί συμμετοχής της Ελλάδος στο Κεφάλαιο κ.λπ." (ΦΕΚ 70/Α') και τροποποιήθηκε με το άρθρ. 7 του Νόμ. 1775/88 "Εταιρείες παροχής επιχειρηματικού κεφαλαίου και άλλες διατάξεις" (ΦΕΚ 101/Α'), 31 του Νόμ. 2076/92 (ΦΕΚ 130/Α') και 65 του Νόμ. 1892/1990 (ΦΕΚ 101/Α'), καθώς και το άρθρ. 5 του ιδίου Νόμου. 2.Την αριθ. Υ .1935/3.12.92 κοινή απόφαση του Πρωθυπουργού και του Υπουργού Εθνικής Οικονομίας με θέμα "καθορισμός αρμοδιοτήτων των Υφυπουργών Εθνικής Οικονομίας" (ΦΕΚ 726/Β'). 3.Τις διατάξεις του άρθρ. 29Α του Νόμ. 1558/1985, στο οποίο προστέθηκε το άρθρ. 27 του Νόμ. 2081/92 (ΦΕΚ 154/Α'). 4.Το γεγονός ότι από τις διατάξεις του παρόντος δεν προκαλείται δαπάνη σε βάρος του κρατικού προϋπολογισμού. 5.Την αριθ. 373/10.6.1993 γνωμοδότηση του Συμβουλίου της Επικρατείας μετά από πρόταση του Υφυπουργού Εθνικής Οικονομίας, αποφασίζουμε: Άρθρ.1.-Σκοπός του παρόντος δ/τος είναι η λήψη μέτρων για την εκτέλεση του Κανονισμού 1588/1990/ΕΥΡΑΤΟΜ, ΕΟΚ "σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο" που δημοσιεύθηκε στην ελληνική γλώσσα στην Επίσημη Εφημερίδα των Ευρωπαϊκών Κοινοτήτων (Ε.Κ.) (L.151/1). Άρθρ.2.-(Προστίθεται παρ. 3 στο άρθρ. 36, του Ν.Δ. 3627/1956, ανωτ. αριθ. 11). Άρθρ.3.-(Προστίθεται παρ. 2, στο άρθρ. 42, του Ν.Δ. 3627/1956, ανωτ.αριθ. 11). Άρθρ.4.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 